42 AXEL ANTHON BJØRNBO. 
Kommissionen „for Ledelsen af de geologiske og geografiske 
Undersøgelser i Grønland" blev først nedsat den 11. Januar 1878, men 
det Arbejde, hvis Ledelse den tog i sin Haand, begyndte i 1876 med 
Udsendelsen af en geologisk-geografisk Expedition under K. J. V. Steen- 
strup, Kornerup og Gustav Holm. Lederen, K. J. V. Steenstrup, havde 
allerede i 1871, 1872 og 1874 foretaget geognostiske Undersøgelser i 
Grønland, ligesom flere svenske og norske Geologer af Rinks Under- 
søgelser var blevet lokket til Grønland, nemlig Svenskerne Torell 
(1858), Nordenskiöld og Berggren (1870) og Nordmanden Helland 
(1875). De Rejser, der nu tog deres Begyndelse under Johnstrups 
Ægide, havde en langt mere alsidig Karakter. Man sørgede nemlig 
for, at Expeditionernes Deltagere valgtes saaledes, at de paa en Gang 
kunde paatage sig et egentlig geografisk Opmaalingsarbejde, saavel 
hvad Kortlægning som Afbildning (Landtoning о. $. У.) angaar, og sam- 
tidig besørge den geologiske Undersøgelse og de ønskelige meteorolo- 
giske, klimatologiske og arkæologiske Maalinger og Indsamlinger af 
Mineralier, Planter og Oldsager. 
Hertil kom Undersøgelsen af Isforholdene, navnlig Indlandsisens. 
Rand og indre Overflade. Til at trænge ind paa denne sidste viste 
Danskerne sig mindre egnede end Nordmænd og Lapper, fordi de 
manglede Erfaring i at færdes paa Sneen; men.det blev strax af 
Johnstrup fremsat som en af de vigtigste Opgaver at naa saa langt 
ind paa Indlandsisen som mulig, og helst at krydse over den fra 
Kyst til Kyst. Paa dette sidste Punkt blev det opstillede .Program 
ikke gennemført, paa alle andre derimod blev det planlagte Arbejde 
udført dygtigt og programmæssigt. 
Selve Kommissionen var sammensat paa en Maade, der borgede 
for den rette Alsidighed. Ved Siden af Geologen Johnstrup, der var 
Ophavsmanden til hele Foretagendet, fik selve Rink, Direktøren for 
den grønlandske Handel og den bedste Kender af Grønlands Natur 
og Folk, Plads i Kommissionen, og som Tredjemand valgtes Søoffi- 
ceren, den senere mangeaarige Marineminister N. F. Ravn, der havde 
indgaaende Kendskab til Kortlægningsarbejder og til Farvandene ved 
Grønland og Island, og som i 1860 havde udgivet en ypperlig Frem- 
stilling af Nordvestpassagens Historie. 
Hvad den geografiske Opmaaling angaar, kunde man som Ud- 
gangspunkt benytte en Basismaaling og en mindre Triangulation, 
som Søofficererne Falbe og Bluhme i 1863 havde foretaget i Godt- 
haabs nærmeste Omegn. | 
Mod den Fremgangsmaade, man fulgte ved Grønlands Undersø- 
gelse, kan der rettes den Indvending, at det, det først og fremmest 
gjaldt om, var at faa Landets Omraade fastslaaet, og at man altsaa 
burde have sat al Kraft ind paa først at fortsætte dér, hvor den en- 
